CELEX: 32008R0517
Language: hr
Date: 2008-06-10 00:00:00
Title: Uredba Komisije (EZ) br. 517/2008 od 10. lipnja 2008. o detaljnim pravilima za provedbu Uredbe Vijeća (EZ) br. 850/98 u pogledu određivanja veličine oka mrežnog tega i debljine konca ribarskih mreža

04/Sv. 003
            
            
               HR
            
            
               Službeni list Europske unije
            
            
               133
            
         32008R0517
   
               L 151/5
            
            
               SLUŽBENI LIST EUROPSKE UNIJE
            
            
               10.06.2008.
            
         
      UREDBA KOMISIJE (EZ) br. 517/2008
   od 10. lipnja 2008.
   o detaljnim pravilima za provedbu Uredbe Vijeća (EZ) br. 850/98 u pogledu određivanja veličine oka mrežnog tega i debljine konca ribarskih mreža
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 850/98 od 30. ožujka 1998. o očuvanju ribolovnih resursa putem tehničkih mjera za zaštitu nedoraslih morskih organizama (1), a posebno njezin članak 48.,
   budući da:
   
               (1)
            
            
               Uredbom (EZ) br. 850/98 propisane su tehničke mjere očuvanja koje se primjenjuju na izlov i iskrcaj ribolovnih resursa koji se nalaze u morskim vodama pod suverenošću ili jurisdikcijom država članica. Ona predviđa, između ostalog, donošenje detaljnih pravila za određivanje debljine konca ribarskih mreža i veličine oka mrežnog tega.
            
         
               (2)
            
            
               Uredba Komisije (EZ) br. 129/2003 od 24. siječnja 2003. o detaljnim pravilima za određivanje veličine oka mrežnog tega i debljine konca ribarskih mreža (2) sadrži neka tehnička pravila o uporabi mjerača za određivanje veličine oka mrežnog tega i debljine konca ribarskih mreža. Međutim, način na koji ribarski inspektori koriste te mjerače doveo je u nekoliko slučajeva do sporova između ribarskih inspektora i ribara u pogledu metoda i rezultata mjerenja veličine oka mrežnog tega zavisno o tome kako su ti instrumenti bili korišteni.
            
         
               (3)
            
            
               Osim toga, najnoviji tehnički napredak u vezi s razvojem instrumenata za određivanje veličine oka mrežnog tega povećao je njihovu točnost. Treba osigurati da inspektori Zajednice i nacionalni ribarski inspektori koriste te poboljšane instrumente. Slijedom toga korištenje novih mjerača, na kojima treba biti naznačeno „mjerač EZ”, trebalo bi biti obvezno za inspektore Zajednice i nacionalne ribarske inspektore.
            
         
               (4)
            
            
               Za potrebe inspekcijskog nadzora potrebno je odrediti tipove mjerača koji će se koristiti, načine na koje će se koristiti, način biranja oka mrežnog tega koja će se mjeriti, metodu kojom će se svaki od njih mjeriti, način izračunavanja veličine oka, postupak odabira dijelova oka na kojima će se mjeriti debljina konca te opisati redoslijed radnji tijekom inspekcijskog postupka.
            
         
               (5)
            
            
               Ako zapovjednik ribarskog plovila ospori rezultate mjerenja obavljenog tijekom inspekcije, potrebno je predvidjeti mogućnost dodatnog mjerenja čiji će se rezultati smatrati konačnim.
            
         
               (6)
            
            
               Radi jasnoće zakonodavstva Zajednice, Uredbu (EZ) br. 129/2003 trebalo bi staviti izvan snage i zamijeniti ovom Uredbom.
            
         
               (7)
            
            
               Mjere predviđene u ovoj Uredbi u skladu su s mišljenjem Upravljačkog odbora za ribolovne resurse i akvakulturu,
            
         DONIJELA JE OVU UREDBU:
   POGLAVLJE I.
   
      PREDMET I DEFINICIJE
   
   Članak 1.
   Predmet
   Ovom se Uredbom propisuju detaljna pravila za provedbu Uredbe (EZ) br. 850/98 u pogledu određivanja veličine oka mrežnog tega i procjene debljine konca ribarskih mreža koje provode inspektori Zajednice i nacionalni inspektori.
   Članak 2.
   Definicije
   Za potrebe ove Uredbe, ovi izrazi imaju sljedeća značenja:
   
               (a)
            
            
               „mjerač oka mrežnog tega” znači mjerna naprava za mjerenje oka mrežnog tega s dvije hvataljke, koja na oka automatski primjenjuje longitudinalne sile u rasponu od 5 do 180 njutna (N) s točnošću od 1 N;
            
         
               (b)
            
            
               „aktivni ribolovni alat” znači svaki ribolovni alat koji se pri ribolovnim aktivnostima mora aktivno gibati, a uključuje posebno povlačne ribolovne alate, okružujuće alate, povlačne mreže (koće), danske potegače i slične mreže na vuču;
            
         
               (c)
            
            
               „pasivni ribolovni alat” znači svaki ribolovni alat za koji nije potrebno da se aktivno giba pri ribolovnim aktivnostima, a uključuje jednostruke mreže stajaćice, zaplećuće mreže, trostruke mreže stajaćice, mrežne klopke, parangale, vrše i klopke;
            
         
               (d)
            
            
               „smjer N” za uzlovni mrežni teg znači smjer koji je okomit na opći smjer konca, kako je prikazano u Prilogu I.;
            
         
               (e)
            
            
               „smjer T” znači:
               
                           i.
                        
                        
                           za uzlovni mrežni teg: smjer koji je usporedan s općim smjerom konca, kako je prikazano u Prilogu I.;
                        
                     
                           ii.
                        
                        
                           za bezuzlovni mrežni teg: smjer okomit na smjer N;
                        
                     
         
               (f)
            
            
               „veličina oka mrežnog tega” znači:
               
                           i.
                        
                        
                           za uzlovni mrežni teg: najveća udaljenost između dva suprotna uzla u istom mrežnom oku kad je ono u cijelosti rastegnuto kako je prikazano u Prilogu I.;
                        
                     
                           ii.
                        
                        
                           za bezuzlovni mrežni teg: unutarnja udaljenost između suprotnih spojeva u istom mrežnom oku kad je ono u potpunosti rastegnuto po najduljoj mogućoj osi;
                        
                     
         
               (g)
            
            
               „romboidno mrežno oko” znači mrežno oko kako je prikazano na slici 1 u Prilogu II., a sastoji se od četiri stranice jednake dužine gdje su dvije dijagonale mrežnog oka međusobno okomite, a jedna je dijagonala usporedna s uzdužnom osi mreže kako je prikazano na slici 2 u Prilogu II.;
            
         
               (h)
            
            
               „kvadratno mrežno oko” znači četverokutno oko koje se sastoji od dva skupa usporednih stranica iste dužine, gdje je jedan skup usporedan s uzdužnom osi mreže, a drugi je na nju okomit:
            
         
               (i)
            
            
               „mrežno oko T90” znači romboidno mrežno oko uzlovnog mrežnog tega, kako je prikazano na slici 1 iz Priloga II., konstruiranog tako da je smjer T mrežnog tega usporedan s uzdužnom osi mreže.
            
         POGLAVLJE II.
   
      MJERAČI EZ
   
   Članak 3.
   Mjerač za određivanje veličine oka mrežnog tega i mjerač za određivanje debljine konca
   1.   Za određivanje veličine oka mrežnog tega i debljine konca ribarskih mreža inspektori Zajednice i nacionalni inspektori moraju pri inspekciji ribarskih aktivnosti koristiti mjerače koji su sukladni s odredbama ove Uredbe.
   2.   Tehničke specifikacije koje se odnose na mjerač za mjerenje veličine oka mrežnog tega navedene su u Prilogu III.
   3.   Tehničke specifikacije koje se odnose na mjerače za određivanje debljine konca navedene su u Prilogu IV.
   4.   Mjerač za mjerenje veličine oka mrežnog tega i mjerači za mjerenje debljine konca iz stavka 1. moraju nositi oznaku „mjerač EZ” i moraju imati certifikat kojim proizvođač potvrđuje da su sukladni s tehničkim specifikacijama iz stavaka 2. i 3.
   5.   Mjerač za mjerenje veličine oka mrežnog tega i mjerači za mjerenje debljine konca koji se prodaju ili distribuiraju u svrhu korištenja od strane pravnih ili fizičkih osoba koje nisu nacionalna tijela za ribarstvo ne nose oznaku „mjerač EZ”.
   Članak 4.
   Kalibracijski instrumenti za mjerilo za mjerenje veličine oka mrežnog tega
   Kalibrirane ispitne utege i kalibriranu ispitnu mjernu pločicu, koji su prikazani na slici 1 Priloga V., moraju certificirati nadležna tijela i označiti oznakom „EZ”.
   Članak 5.
   Ispitivanje mjerača za mjerenje veličine oka mrežnog tega
   Točnost mjerača za mjerenje veličine oka mrežnog tega provjerava se:
   
               (a)
            
            
               umetanjem hvataljki mjerača u otvore kalibrirane ispitne pločice kako je prikazano na slici 1 Priloga V.;
            
         
               (b)
            
            
               vješanjem kalibriranih ispitnih utega na fiksiranu hvataljku kako je prikazano na slici 2 Priloga V.
            
         POGLAVLJE III.
   
      ODREĐIVANJE VELIČINE OKA MREŽNOG TEGA
   
   Članak 6.
   Odabir oka mrežnog tega kod aktivnih ribolovnih alata
   1.   Inspektor odabire niz od 20 uzastopnih oka na mreži koja leže u sljedećem smjeru:
   
               (a)
            
            
               za romboidna i kvadrata mrežna oka, u smjeru uzdužne osi mreže;
            
         
               (b)
            
            
               za mrežna oka T90, okomito na smjer uzdužne osi mreže.
            
         2.   Ne mjere se mrežna oka koja su od ruba mreže, spojeva, užadi ili konopa za zatvaranje vreće (sake) udaljena manje od tri mrežna oka. Ta se udaljenost mjeri okomito na spojeve, užad ili konop za zatvaranje vreće (sake) dok je mreža rastegnuta u smjeru mjerenja. Ne mjere se ni oka koja su bila potrgana ili popravljana niti ona na kojima je pričvršćen neki dodatak na mrežu.
   3.   Odstupajući od stavka 1. oka koja se mjere ne moraju činiti uzastopni niz ako takav niz nije moguć zbog primjene stavka 2.
   Članak 7.
   Odabir oka mrežnog tega kod pasivnih ribolovnih alata
   1.   Inspektor odabire 20 oka na ribarskoj mreži. U slučaju različitih veličina oka mrežnog tega, oka se odabiru na onom dijelu ribarske mreže na kojem su najmanja oka.
   2.   Pri odabiru mrežnih oka u skladu sa stavkom1., ne uključuju se sljedeća mrežna oka:
   
               (a)
            
            
               mrežna oka na gornjem, donjem ili bočnom rubu mreže;
            
         
               (b)
            
            
               mrežna oka koja su od spojeva i konopa udaljena manje od tri mrežna oka;
            
         
               (c)
            
            
               mrežna oka koja su potrgana ili popravljana.
            
         Članak 8.
   Opće odredbe koje se odnose na pripremu i funkcioniranje mjerača za mjerenje veličine oka mrežnog tega
   Mjerač za mjerenje veličine oka mrežnog tega mora biti:
   
               (a)
            
            
               pripremljen u skladu s Prilogom VI.;
            
         
               (b)
            
            
               korišten u skladu s Prilogom VII.
            
         Članak 9.
   Uporaba mjerača za mjerenje veličine romboidnih mrežnih oka i mrežnih oka T90
   Pri mjerenju romboidnih mrežnih oka i mrežnih oka T90:
   
               (a)
            
            
               uzlovnog i bezuzlovnog mrežnog tega, kad je moguće odrediti smjer N, mrežu treba rastegnuti u smjeru N mrežnih oka, kako je prikazano u Prilogu VII.;
            
         
               (b)
            
            
               bezuzlovnog mrežnog tega, kad nije moguće odrediti smjer N, mjeri se najdulja os mrežnog oka.
            
         Članak 10.
   Uporaba mjerača za mjerenje veličine kvadratnih mrežnih oka
   1.   Kod mrežnih ploha kvadratnih oka, mreža se prvo rastegne u smjeru jedne dijagonale, a zatim u smjeru druge dijagonale mrežnih oka, kako je prikazano u Prilogu VIII.
   2.   Postupak iz Priloga VI. primjenjuje se za mjerenje svakog dijagonalnog smjera kvadratnog mrežnog oka.
   Članak 11.
   Uvjeti mjerenja
   Mrežna oka se mjere samo kad su mokra i nisu zamrznuta.
   Članak 12.
   Mjerenje veličine svakog odabranog mrežnog oka
   1.   Veličina svakog mrežnog oka je udaljenost između vanjskih rubova hvataljki mjerača na točki na kojoj se pomična hvataljka zaustavi.
   2.   Ako se kod jednog oka dobiju različiti rezultati mjerenja za njegove dvije dijagonale, koristi se dulja dijagonala.
   Članak 13.
   Određivanje veličine oka mrežnog tega
   Veličina oka mrežnog tega odgovara srednjoj vrijednosti prikazanoj na mjeraču za niz od 20 odabranih mrežnih oka.
   Članak 14.
   Određivanje veličine mrežnog oka u slučaju sporova
   1.   Ako zapovjednik ribarskog plovila ospori veličinu oka određenu u skladu s člankom 13., odabire se i mjeri 20 mrežnih oka na drugom dijelu ribarske mreže u skladu s člancima od 6. do 12.
   2.   Veličina oka mrežnog tega potom se ponovno određuje kao srednja vrijednost prikazana na mjeraču za svih 40 izmjerenih oka. Prikazani rezultat na mjeraču je konačan.
   POGLAVLJE IV.
   
      PROCJENA DEBLJINE KONCA
   
   Članak 15.
   Opće odredbe o odabiru konca
   1.   Inspektor odabire mrežna oka s bilo kojeg dijela mreže za koji je propisana najveća dopuštena debljina konca.
   2.   Ne smije se odabrati konac koji tvori mrežna oka koja su potrgana ili popravljana.
   Članak 16.
   Odabir konaca kod mrežnog tega s romboidnim mrežnim okama
   Konac mrežnog tega s romboidnim okama odabire se na sljedeći način, kako je prikazano u Prilogu VIII.:
   
               (a)
            
            
               kod mrežnog tega od jednostrukog konca odabire se konac na suprotnim stranama 10 odabranih mrežnih oka;
            
         
               (b)
            
            
               kod mrežnog tega od dvostrukog konca odabire se svaki struk konca na suprotnim stranama pet odabranih mrežnih oka.
            
         Članak 17.
   Odabir konaca kod mrežnog tega s kvadratnim mrežnim okama
   Konac mrežnog tega s kvadratnim okama odabire se na sljedeći način kako je prikazano u Prilogu VIII.:
   
               (a)
            
            
               kod mrežnog tega od jednostrukog konca, odabire se konac sa samo jedne strane 20 mrežnih oka, pri čemu se kod svakog oka odabire ista strana;
            
         
               (b)
            
            
               kod mrežnog tega od dvostrukog konca ocjenjuje se svaki struk konca sa samo jedne strane 10 mrežnih oka, pri čemu se kod svakog oka odabire ista strana.
            
         Članak 18.
   Odabir mjerača debljine konca
   Inspektor upotrebljava mjerač s okruglom rupicom čiji je promjer jednak najvećoj dopuštenoj debljini konca.
   Članak 19.
   Uvjeti ocjenjivanja
   Konac se ocjenjuju u nezamrznutom stanju.
   Članak 20.
   Ocjenjivanje debljine svakog odabranog konca
   Ako je debljina konca tolika da se hvataljke mjerača ne mogu zatvoriti ili ako konac ne može lako proći kroz rupicu dok su hvataljke mjerača zatvorene, inspektor ocjenjuje debljinu konca negativnom ocjenom (-).
   Članak 21.
   Ocjena debljine konca
   1.   Ako se kod 20 pregledanih konaca dobije više od pet negativnih ocjena (–) u skladu sa člankom 20., inspektor će ponovno odabrati i ocijeniti dodatnih 20 konaca u skladu s člancima od 15. do 20.
   2.   Ako se dobije više od 10 negativnih ocjena (-) kod ukupno 40 odabranih konaca, utvrđuje se da debljina konca prelazi najveću dopuštenu debljinu konca za taj dio mreže.
   Članak 22.
   Ocjena debljine konca u slučaju sporova
   1.   Ako zapovjednik ribarskog broda ospori rezultat ocjenjivanja debljine konca provedenog u skladu s člankom 21., primjenjuju se odredbe stavka 2. ovog članka.
   2.   Inspektor ponovno odabire i ocjenjuje 20 različitih konaca na istom dijelu ribarske mreže. Ako se dobije više od pet negativnih ocjena (-) kod ukupno 20 odabranih konaca, utvrđuje se da debljina konca prelazi najveću dopuštenu debljinu konca za taj dio mreže. Rezultat ovog ocjenjivanja je konačan.
   POGLAVLJE V.
   
      ZAVRŠNE ODREDBE
   
   Članak 23.
   Stavljanje izvan snage
   1.   Uredba (EZ) br. 129/2003 stavlja se izvan snage.
   2.   Upućivanje na odredbe Uredbe (EZ) br. 129/2003 smatra se upućivanjem na ovu Uredbu i tumači se u skladu s korelacijskom tablicom iz Priloga IX.
   Članak 24.
   Prijelazne odredbe
   1.   Tijekom prijelaznog razdoblja do 1. rujna 2009. država članica može nastaviti primjenjivati u vodama pod njezinom suverenošću ili jurisdikcijom metode za određivanje veličine oka mrežnog tega i ocjenjivanje debljine konca ribarskih mreža koje su u skladu s Uredbom (EZ) br. 129/2003.
   2.   Ako država članica namjerava primjenjivati u vodama koje su pod njezinom suverenošću ili jurisdikcijom metode za određivanje veličine oka mrežnog tega i ocjenjivanje debljine konca ribarskih mreža koje su u skladu s Uredbom (EZ) br. 129/2003 tijekom prijelaznog razdoblja do 1. rujna 2009., ona će o tome odmah obavijestiti Komisiju i objaviti tu informaciju na svojoj službenoj internetskoj stranici.
   Članak 25.
   Stupanje na snagu
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. lipnja 2008.
      
         
            Za Komisiju
         
         Joe BORG
         
         
            Član Komisije
         
      
   
   
      (1)  SL L 125, 27.4.1998., str. 1. Uredba kako je zadnje izmijenjena Uredbom (EZ) br. 2166/2005 (SL L 345, 28.12.2005., str. 5.).
   
      (2)  SL L 22, 25.1.2003., str. 5.
   PRILOG I.
   
      Veličina oka mrežnog tega i smjer N i smjer T konca mrežnog tega
   
   
      Slika
   
   
      
   PRILOG II.
   
      Uzlovni mrežni teg s okama u obliku romba i mrežni teg T90
   
   
      Slika 1.
   
   Smjer konca kod standardnog uzlovnog mrežnog tega s okama u obliku romba (A) i kod mreže okrenute za 90 °C (B).
   
      
   
      Uzdužna os mreže.
   
   
      Slika 2.
   
   
      
   PRILOG III.
   
      Tehničke specifikacije mjerača za mjerenje veličine oka mrežnog tega
   
   
               1.
            
            
               Mjerač za mjerenje veličine oka mrežnog tega mora:
               
                           (a)
                        
                        
                           automatski primjenjivati longitudinalnu mjernu silu pri mjerenju veličine oka mrežnog tega;
                        
                     
                           (b)
                        
                        
                           imati dvije hvataljke, jednu fiksiranu i jednu pokretnu, svaka mora bit debljine 2 mm sa zaobljenim rubovima promjera od 1 mm kako bi se osiguralo da hvataljke mogu lako kliziti po koncu kako je prikazano na donjoj slici;
                        
                     
                           (c)
                        
                        
                           raditi na električni pogon ili ako radi na baterije mora biti u stanju napraviti 1 000 uzastopnih mjerenja mrežnog oka prije potrebe za punjenjem;
                        
                     
                           (d)
                        
                        
                           biti u stanju primjenjivati na mrežna oka odabrane longitudinalne sile u rasponu od 5 do 180 N s preciznošću od 1 N;
                        
                     
                           (e)
                        
                        
                           imati ugrađen sustav za mjerenje primijenjene sile;
                        
                     
                           (f)
                        
                        
                           biti u stanju pokretnom hvataljkom rastegnuti mrežu pri konstantnoj brzini od 300 ± 30 mm/min;
                        
                     
                           (g)
                        
                        
                           biti u stanju mjeriti mrežna oka od 10 do 300 mm i imati odvojive hvataljke za korištenje na malim i velikim okama;
                        
                     
                           (h)
                        
                        
                           imati mjernu preciznost od 1 mm;
                        
                     
                           (i)
                        
                        
                           biti čvrste strukture da se ne iskrivi pri opterećenju;
                        
                     
                           (j)
                        
                        
                           biti lagan a izdržljiv i ne smije težiti više od 2,5 kg;
                        
                     
                           (k)
                        
                        
                           biti napravljen od materijala otpornih na koroziju u morskim uvjetima;
                        
                     
                           (l)
                        
                        
                           biti vodootporno i otporno na prašinu u skladu s normom IP56 (1);
                        
                     
                           (m)
                        
                        
                           biti stabilno u radu na temperaturi od – 10 do + 45 °C;
                        
                     
                           (n)
                        
                        
                           biti u stanju podnijeti temperature između – 30 i 70 °C tijekom skladištenja i prijevoza;
                        
                     
                           (o)
                        
                        
                           mora ga podržavati računalni program koji nudi izbornik funkcija i omogućava mjeraču vlastitu provjeru elektroničkih i mehaničkih dijelova na početku rada;
                        
                     
                           (p)
                        
                        
                           prikazati na zaslonu da je spremno za uporabu, a ako nije, dojaviti pogrešku, ugasiti se i prestati s radom;
                        
                     
                           (q)
                        
                        
                           omogućiti da se s njime rukuje samo jednom rukom, a pristup funkcijama mora biti pomoću vanjskih tipki;
                        
                     
                           (r)
                        
                        
                           prikazivati podatke na integriranom zaslonu i pokazati svako mjerenje, broj mjerenja izvršenih u nizu te srednju vrijednost u milimetrima;
                        
                     
                           (s)
                        
                        
                           moći pohraniti u memoriji podatke o barem 1 000 mjerenja i mora biti omogućen prijenos podataka na računalo;
                        
                     
                           (t)
                        
                        
                           sadržavati funkciju za izračun srednje vrijednosti veličine mrežnog oka zaokružene na najbližih 0,1 mm;
                        
                     
                           (u)
                        
                        
                           imati ugrađen računalni program s funkcijom za automatski odabir najdulje dijagonale svakog mrežnog oka za izračun srednje veličine mrežnog oka mrežnog tega kvadratnih oka;
                        
                     
                           (v)
                        
                        
                           sačuvati podatke o svim provedenim mjerenjima.
                        
                     
         
               2.
            
            
               Neki mrežni tegovi pod opterećenjem mijenjaju oblik. Mjerač mora reagirati na takvo stanje tako da ponovno primjeni određenu silu koristeći algoritam u nadzornoj programskoj opremi kako je opisano u Dodatku.
            
         
      Slika
   
   (Ovi crteži služe samo za objašnjenje)
   
      
   
      (1)  Šifre za unutarnju zaštitu navedene su u međunarodnoj normi Međunarodne elektrotehničke komisije (IEC) 60529.
   
      (2)  Brzina pomične hvataljke tijekom rastezanja mreže. Brzina pomične hvataljke bez opterećenja može biti veća.
   Dodatak Prilogu III.
   
      Algoritam za mjerenje
   
   Da bi se uzele u obzir deformacije u raširenoj mreži:
   
               1.
            
            
               pomičnu hvataljku raširite u mrežnom oku stalnom brzinom od 300 ± 30 mm/min (1), dok se postigne mjerna sila;
            
         
               2.
            
            
               zaustavite motor i pričekajte 1 sekundu;
            
         
               3.
            
            
               ako sila padne ispod 80 % prethodno zadane mjerne sile, raširite pokretnu hvataljku u mrežnom oku dok ponovno ne postignete mjernu silu.
            
         
      (1)  Brzina pomične hvataljke tijekom rastezanja mreže. Brzina pomične hvataljke bez opterećenja može biti veća.
   PRILOG IV.
   
      Tehničke specifikacije mjerača za mjerenje debljine konca ribarskih mreža
   
   Mjerači za ocjenjivanje debljine konca moraju imati sljedeća svojstva:
   
               (a)
            
            
               moraju biti napravljeni od izdržljivog, nekorozivnog materijala koji može podnijeti teške uvjete morskog okoliša i biti proizveden u skladu s dolje prikazanim crtežima;
            
         
               (b)
            
            
               rubovi oko oboda s obje strane rupice za mjerenje debljine konca moraju biti zaobljeni kako bi se spriječila abrazija dok se kroz nju provlači konac kako bi se ispitala njegova sukladnost s propisanim zahtjevima;
            
         
               (c)
            
            
               moraju biti napravljeni tako da je vrh kliješta zaobljen da se olakša umetanje hvataljki između duplog konca;
            
         
               (d)
            
            
               hvataljke moraju djelovati paralelno i moraju biti dovoljno jake da se spriječi njihova deformacija tijekom uobičajene uporabe, imajući na umu da je hvataljke potrebno ručno stiskati prilikom svakog mjerenja;
            
         
               (e)
            
            
               s unutarnje strane hvataljki moraju na svakoj strani rupice biti užljebljene u duljini od 1 mm tako da među njima ostane razmak od 0,5 mm kad su zatvorene kako bi se spriječilo da se pojedinačna vlakna koja strše iz pletene ili svinute strukture ne zapletu između ravnih površina hvataljki na svakoj strani rupice u koju je postavljen konac;
            
         
               (f)
            
            
               kad su hvataljke zatvorene, na jednoj od njih mora uz rupicu biti označen promjer rupice; hvataljke su zatvorene kad se obje unutarnje strane hvataljki dodiruju i kad su u istoj ravnini;
            
         
               (g)
            
            
               na ručki i na hvataljkama mora biti oznaka „mjerač EZ”;
            
         
               (h)
            
            
               tolerancija za promjer rupice iznosi 0 + 0,1 mm;
            
         
               (i)
            
            
               mora biti lako prenosiv tako da tijekom prelaska s plovila na plovilo na moru inspektor može nositi komplet od četiri mjerača (4 mm, 5 mm, 6 mm i 8 mm);
            
         
               (j)
            
            
               moraju biti lako prepoznatljivi ako su različitih veličina;
            
         
               (k)
            
            
               moraju se moći lako postaviti između dvostrukih konaca. Nakon što je mjerilo namješteno u položaj, njime se mora moći rukovati jednom rukom.
            
         
      Slika
   
   
      Kliješta za mjerenje konca
   
   
      
   
      
   PRILOG V.
   
      Umjeravanje i ispitivanje mjerača za mjerenje mrežnih oka
   
   A.   Provjera mjerenja duljine
   
   Mjerenje duljine provjerava se tako da se hvataljke mjerača koji će se koristiti tijekom inspekcije umetnu u udubljenja različitih duljina na kalibracijskoj tvrdoj ispitnoj pločici. Ovo se može izvesti bilo kada.
   
      Slika 1.
   
   
      
   B.   Provjera mjerne sile
   
   Mjerna se sila provjerava tako da se kalibrirani utezi objese o fiksnu hvataljku na kojoj je dinamometar, dok je mjerač u vertikalnom položaju i nepomičan. Utezi imaju sljedeće vrijednosti: 10, 20, 50 i 125 N. Utezi se mogu upotrijebiti samo u stabilnim uvjetima.
   
      Slika 2.
   
   (Ovi crteži služe samo za objašnjenje)
   
      
   PRILOG VI.
   
      Priprema mjerača za mjerenje veličine oka mrežnog tega
   
   
               1.
            
            
               Inspektor mora:
               
                           (a)
                        
                        
                           odabrati odgovarajuću veličinu hvataljke za mrežna oka koja će se mjeriti;
                        
                     
                           (b)
                        
                        
                           osigurati da su hvataljke čiste;
                        
                     
                           (c)
                        
                        
                           provjeriti da mjerač uspješno izvršava samoprovjeru;
                        
                     
                           (d)
                        
                        
                           odabrati mjernu silu koju će primijeniti, i to:
                           
                                       i.
                                    
                                    
                                       za aktivni ribolovni alat:
                                       
                                                   —
                                                
                                                
                                                   20 N za mrežna oka veličine < 35 mm,
                                                
                                             
                                                   —
                                                
                                                
                                                   50 N za mrežna oka veličine ≥ 35 mm i < 55 mm,
                                                
                                             
                                                   —
                                                
                                                
                                                   125 N za mrežna oka veličine ≥ 55 mm;
                                                
                                             
                                 
                                       ii.
                                    
                                    
                                       za pasivni ribolovni alat:
                                       
                                                   —
                                                
                                                
                                                   10 N za sve veličine mrežnih oka;
                                                
                                             
                                 
                     
                           (e)
                        
                        
                           provjeriti postavke za dotičnu vrstu hvataljki. Uobičajena postavka je „Normal”. Ako se koriste male ili velike hvataljke, inspektor u izborniku mora na odgovarajući način promijeniti postavku za dotičnu vrstu hvataljki.
                        
                     
         
               2.
            
            
               Mjerač je spreman za uporabu ako su izvršene radnje iz točke 1.
            
         PRILOG VII.
   
      Uporaba mjerača za mjerenje veličine oka mrežnog tega u okviru inspekcije
   
   Pri mjerenju mrežnih oka inspektor:
   
               (a)
            
            
               postaviti hvataljke u otvor mrežnog oka pri čemu fiksnu hvataljku stavlja uz uzao, kako je prikazano na slici dolje;
            
         
               (b)
            
            
               aktivirati mjerač tako da otvori hvataljke dok pomična hvataljka ne dotakne suprotni uzao i zaustavi se kad postigne zadanu silu.
               
                  Slika
               
               
                  
            
         PRILOG VIII.
   
      Konac mrežnog tega s romboidnim i kvadratnim okama
   
   
      Slika
   
   
      
   PRILOG IX.
   
      Korelacijska tablica
   
   
               Uredba (EZ) br. 129/2003
            
            
               Ova Uredba
            
         
               —
            
            
               Članak 1.
            
         
               Članak 1.
            
            
               Članak 2.
            
         
               Članak 2. stavak 1.
            
            
               Članak 3. stavak 2.
            
         
               Članak 2. stavak 2.
            
            
               Članak 3. stavak 4.
            
         
               Članak 3. stavak 1.
            
            
               Članak 9.
            
         
               Članak 3. stavak 2.
            
            
               —
            
         
               Članak 3. stavak 3.
            
            
               —
            
         
               Članak 4. stavak 1.
            
            
               Članak 10. stavak 1.
            
         
               Članak 4. stavak 2.
            
            
               Članak 10. stavak 2.
            
         
               Članak 5. stavak 1.
            
            
               Članak 6. stavak 1.
            
         
               Članak 5. stavak 2.
            
            
               Članak 6. stavak 2.
            
         
               Članak 5. stavak 3.
            
            
               Članak 6. stavak 3.
            
         
               Članak 6. stavak 1.
            
            
               Članak 11.
            
         
               Članak 6. stavak 2.
            
            
               Članak 12. stavak 1.
            
         
               Članak 6. stavak 3.
            
            
               Članak 12. stavak 2.
            
         
               Članak 7.
            
            
               Članak 13.
            
         
               Članak 8.
            
            
               —
            
         
               Članak 9.
            
            
               Članak 14.
            
         
               Članak 10. stavak 1.
            
            
               Članak 3. stavak 2.
            
         
               Članak 10. stavak 2.
            
            
               Članak 3. stavak 2.
            
         
               Članak 10. stavak 3.
            
            
               Članak 3. stavak 4.
            
         
               Članak 10. stavak 4.
            
            
               Članak 3. stavak 2.
            
         
               Članak 10. stavak 5.
            
            
               Članak 3. stavak 2.
            
         
               Članak 11. stavak 1.
            
            
               Članak 7. stavak 1.
            
         
               Članak 11. stavak 2.
            
            
               Članak 7. stavak 2.
            
         
               Članak 12. stavak 1.
            
            
               Članak 11.
            
         
               Članak 12. stavak 2.
            
            
               Članak 8.
            
         
               Članak 13.
            
            
               Članak 13.
            
         
               Članak 14.
            
            
               Članak 6.
            
         
               Članak 15.
            
            
               Članak 14.
            
         
               Članak 16. stavak 1.
            
            
               Članak 3. stavak 3.
            
         
               Članak 16. stavak 2.
            
            
               Članak 3. stavak 3.
            
         
               Članak 16. stavak 3.
            
            
               Članak 3. stavak 4.
            
         
               Članak 17. stavak 1.
            
            
               Članak 15. stavak 1.
            
         
               Članak 17. stavak 2.
            
            
               Članak 15. stavak 2.
            
         
               Članak 17. stavak 3.
            
            
               —
            
         
               Članak 18. stavak 1.
            
            
               Članak 19.
            
         
               Članak 18. stavak 2.
            
            
               Članak 16.
            
         
               Članak 18. stavak 3.
            
            
               Članak 17.
            
         
               Članak 19. stavak 1.
            
            
               Članak 20.
            
         
               Članak 19. stavak 2.
            
            
               Članak 21. stavak 1.
            
         
               Članak 19. stavak 3.
            
            
               Članak 21. stavak 2.
            
         
               Članak 20.
            
            
               Članak 22.